A 2007-es sakkvilágbajnokság versenysorozatában a 2005-ös sakkvilágkupán elért 6. helyezésével kvalifikálta magát a világbajnokjelöltek versenyére, ahol először az exvilágbajnok üzbég Rusztam Kaszimdzsanov, majd a korábban már világbajnoki döntőt is játszó angol Gata Kamsky ellen győzött, és ezzel bejutott a nyolc résztvevős világbajnoki döntőbe. A kétfordulós körmérkőzéses döntőben a világbajnoki címet megszerző Visuvanátan Ánand mögött Vlagyimir Kramnyikkal holtversenyben a 2–3. helyen végzett.